Ke ka Baka la Eng re Babja? _ Seo Beibele e se Bolelago
MABAPI LE RENA
Lenaneo la Thuto ya Beibele
Sehlogo sa go Feta
TABA YA LETLAKALA LA KA NTLE Bofelo bja Bošoro bja ka Gae
O ka rata go bala sehlogo se ka leleme lefe? %%
KE KA BAKA LA ENG GO LE BOHLOKWA?
Go ya ka Beibele, ke ka baka la eng re babja?
SEO BATHO BA SE BOLELAGO
Batho ba bantši ba dumela gore bolwetši e fo ba e le phošo ya tlhagelelo ya batho. Ba bangwe ba nagana gore matla a sa tsebjego, a bjalo ka meoya e mebe, ke ona a re bakelago mathata a tša maphelo.
O KA DIRA ENG?
Na Beibele e thibela tlhokomelo ya tša kalafo?
“Batho ba ba phetšego gabotse ga ba nyake ngaka, eupša ba babjago ba a e nyaka.”—Mateo 9:12.
Batho ba bangwe ba kgothaletša phodišo ya moya (yeo gape e tsebjago e le phodišo ya tumelo) go e na le tlhokomelo ya tša kalafo.
Modimo o ile a dumelela ditsebi tša tša maphelo di šoma bathong ba gagwe mehleng ya Beibele. (Genesi 38:28; Bakolose 4:14) Ka Beibeleng, ga go selo seo se bontšhago gore Modimo o be a sa kgahlwe ke ge ba diriša dimela tša go alafa, ditlolo, go ja dijo tše di kgethegilego gotee le mekgwa e mengwe ya tša kalafo. Ge e le gabotse, Jesu o ile a bolela gore “batho ba ba phetšego gabotse ga ba nyake ngaka, eupša ba babjago ba a e nyaka.”—Mateo 9:12.
Lega go le bjalo, Beibele ga e fo dumelela mehuta ka moka ya kalafo. Ka mohlala, Beibele ga e dumelele mokgwa wa mehleng yeno wa phodišo ya tumelo. Le gona Modimo ga a dumelele diphodišo tšeo di akaretšago mekgwa ya go dirišana le meoya. (Bagalatia 5:19-21) Ka ntle le mekgwa yeo Beibele e sa e dumelelego, selo se se nago le tlhaologanyo seo o ka se dirago ge o babja e tla ba go tsoma tlhokomelo ya maleba ya tša kalafo ka pelapela, ge e ba e hwetšagala.